“Wonder Woman 1984” Kutip $85 Juta Dolar Seluruh Dunia, Umum Filem Ketiga
Selepas melancarkan filem Wonder Woman 1984 di HBO Max dan pawagam, studio Warner Bros. terus mengumumkan filem ketiga, dengan Patty Jenkins dan Gal Gadot kembali sebagai pengarah dan bintang utama. Pengumuman tersebut dibuat oleh ketua Warner Bros., Toby Emmerich Sementara itu, Wonder Woman 1984 dengan mudah menguasai kutipan box office seluruh dunia apabila mencatatkan kutipan sebanyak $85 juta dolar. Dari jumlah tersebut, sebanyak $16.7 juta telah dicatatkan dipasaran domestik A.S, kutipan paling tinggi sepanjang musim pandemik COVID-19. Manakala $68.3 juta telah dicatatkan di 42 pasaran antarabangsa, termasuklah Malaysia.  Wonder Woman 1984 mendapat penerimaan penonton dengan gred B+ di CinemaScore, manakala di laman Rotten Tomatoes, filem sekuel ini mencatatkan skor sebanyak 65% dari 290 ulasan.  Melangkah pantas ke tahun 1980-an dalam pengembaraan Wonder Woman seterusnya, dia mendapati dirinya berhadapan dengan dua musuh baru, iaitu Max Lord dan Cheetah. Patty Jenkins kembali ke kerusi pengarahan, bersama-sama Gal Gadot yang memainkan watak utama sebagai Diana Prince aka Wonder Woman. Turut membintangi filem ini adalah Chris Pine yang meneruskan wataknya sebagai Steve Trevor; Kriten Wiig sebagai The Cheetah, Pedro Pascal sebagai Max Lord, Robin Wright sebagai Antiope dan Connie Nielsen sebagai Hippolyta. Charles Roven, Deborah Snyder, Zack Snyder, Patty Jenkins, Gal Gadot dan Stephen Jones bertindak sebagai penerbit, manakala Patty Jenkins mengarahkan filem ini berdasarkan lakonlayar yang ditulis oleh Geoff John dan David Callaham. Wonder Woman 1984 kini sedang ditayangkan di beberapa pawagam tempatan terpilih